SISB เจอพิษ “โควิด-19” กดกำไรไตรมาส 3 มาที่ 29 ลบ.
SISB เจอพิษ "โควิด-19" กดกำไรไตรมาส 3 มาที่ 29 ลบ. จากช่วงเดียวกันเมื่อปีก่อนมีกำไร 60 ลบ. ขณะที่งวด 9 เดือน มีกำไรลดลง 41% มาที่ 92 ลบ. จากช่วงเดียวกันเมื่อปีก่อนมีกำไร 155 ลบ.
13 พ.ย. 2563

บริษัท เอสไอเอสบี จำกัด (มหาชน) หรือ SISB รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวมีกำไรลดลง เนื่องจากสถานการณ์การแพร่ระบาดของ COVID-19 ที่ปัจจุบันได้ขยายวงกว้างขึ้นอย่างต่อเนื่อง ท าให้เกิดการชะลอตัวทางเศรษฐกิจ สถานการณ์ดังกล่าวมีผลกระทบต่อกิจกรรมทางธุรกิจของกลุ่มบริษัทฯ ในส่วนที่เกี่ยวกับเงินลงทุนในตราสารหนี้-หุ้นกู้ ซึ่งออกโดยบริษัทแห่งหนึ่ง ทำให้กลุ่มบริษัทฯ รับรู้ขาดทุนที่ยังไม่เกิดขึ้นจากการเปลี่ยนแปลงมูลค่าเงินลงทุนดังกล่าวจำนวน 15.25 ล้านบาทในงบกำไรขาดทุนเบ็ดเสร็จรวม
อย่างไรก็ตาม ผลกระทบดังกล่าวยังไม่สามารถสรุปได้ในขณะนี้ เนื่องจากโรงเรียนนานาชาติสิงคโปร์กรุงเทพ (สาขาประชาอุทิศ) กับโรงเรียนนานาชาติสิงคโปร์เอกมัย (สาขาเอกมัย) ตั้งอยู่ในทำเลที่ใกล้กัน และในช่วงที่ผ่านมา นักเรียนมักจะเลือกเรียนที่สาขาประชาอุทิศมากกว่าอีกสาขาหนึ่ง จึงทำให้สาขาเอกมัยไม่สามารถดำเนินการได้อย่างมีประสิทธิภาพเมื่อเทียบกับทรัพยากรที่มีอยู่
โดยโรงเรียนนานาชาติสิงคโปร์เอกมัยทำการเรียนการสอนในปีการศึกษา 2562/2563 เป็นปีสุดท้าย และย้ายนักเรียนที่เหลือทั้งหมดไปยังสาขาอื่นๆ ตั้งแต่ปีการศึกษา 2563/2564 เป็นต้นไป
ทั้งนี้ สำนักงานคณะกรรมการส่งเสริมการศึกษาเอกชนได้อนุญาตให้สาขาเอกมัยเลิกกิจการได้วันที่ 30 กรกฎาคม 2563 ซึ่งได้ช าระบัญชีและคืนทุนเมื่อวันที่ 30 กันยายน 2563 จากผลกระทบข้างต้น ท าให้กลุ่มบริษัทฯ รับรู้ผลกระทบเพิ่มเติมจากการเลิกกิจการของสาขาเอกมัยเป็นจ านวน 6.98 ล้านบาท ในงบกำไรขาดทุนเบ็ดเสร็จรวมของไตรมาสที่ 3 ปี 2563